ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670018768

ขอความช่วยเหลือแก้ไขปัญหา กรณีฝาท่อระบายน้ำแตก บริเวณหน้าบ้านของผู้ร้อง บ้านเลขที่ 577/33 ซอยพาณิชยการธนบุรี 9 (ซอยย่อย) ซอยจรัญสนิทวงศ์ 13 แขวงวัดท่าพระ เขตบางกอกใหญ่ กรุงเทพมหานคร เนื่องจากผู้ร้องแจ้งว่า เมื่อประมาณเดือนเมษายน 2567 (ผู้ร้องไม่ระบุวันที่แน่ชัด) พบฝาท่อระบายน้ำแตกบริเวณหน้าบ้านของผู้ร้อง โดยผู้ร้องคาดว่าสาเหตุมาจากเมื่อประมาณปี พ.ศ.2566 บริเวณพื้นที่ดังกล่าวมีหน่วยงานคาดว่ามาจากการประปานครหลวง (ไม่ทราบสาขาที่แน่ชัด) ลงพื้นที่ดำเนินการปรับปรุงลอกท่อระบายน้ำ เมื่อดำเนินการดังกล่าวเสร็จ พบว่ามีการกลบฝาท่อระบายน้ำด้วยอิฐ และเทปูนทับ ต่อมาเมื่อมีรถสัญจรผ่านบริเวณดังกล่าว พบว่าพื้นถนนทรุดตัวลงกระทบกับฝาท่อระบายน้ำเสียหายเป็นระยะทางประมาณ 1 เมตร ทำให้มีน้ำขังบริเวณฝาท่อระบายน้ำส่งกลิ่นเหม็นเข้ามายังภายในบ้านของผู้ร้อง ส่งผลให้ผู้ร้องได้รับความเดือดร้อนเป็นอย่างมาก ผู้ร้องประสบปัญหากลิ่นเหม็นรบกวนจากน้ำขังบนฝาท่อระบายน้ำมาเป็นระยะเวลาประมาณ 1 เดือนแล้ว เบื้องต้นผู้ร้องเคยแจ้งเรื่องไปยังกรุงเทพมหานครและการประปานครหลวงมาบ้างแล้ว แต่ยังไม่ได้รับการแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องดำเนินการแก้ไขปัญหา กรณีฝาท่อระบายน้ำแตก บริเวณหน้าบ้านของผู้ร้อง เพื่อบรรเทาความเดือดร้อนให้แก่ผู้ร้องต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata